केजरीवाल जयपुर की सभा में बोले- दोनों में अच्छी दोस्ती
AAP Party Arvind Kejriwal And Bhagwant Mann Jaipur Visit Latest Updates. राजस्थान में विधानसभा चुनाव नजदीक आने के साथ ही शक्ति प्रदर्शन का सिलसिला शुरू हो गया है। अब से कुछ ही देर में आम आदमी पार्टी जयपुर में तिरंगा यात्रा निकालेगी
राजस्थान में आम आदमी पार्टी (AAP) ने अपनी चुनावी तैयारी का आगाज कर दिया है। सोमवार को आप ने जयपुर में सांगानेरी गेट से अजमेरी गेट तक तिरंगा यात्रा निकाली। यात्रा में आप संयोजक और दिल्ली सीएम अरविंद केजरीवाल और पंजाब के सीएम भगवंत मान शामिल हुए।
तिरंगा यात्रा के बाद अजमेरी गेट पर हुई जनसभा में केजरीवाल ने कहा- मैंने सुना है। वसुंधरा राजे और अशोक गहलोत की अच्छी दोस्ती है। गहलोत पर आंच आती है तो वसुंधरा ने पूरी पार्टी उनके लिए खड़ी कर दी। ऐसे ही जब बीजेपी राजे पर करवाई कर रही थी तो गहलोत ने कांग्रेस उनके लिए खड़ी कर दी।
उन्होंने कहा कि आजादी के बाद से आज तक राजस्थान में 48 साल कांग्रेस और 18 साल बीजेपी ने राज किया है। अब बीजेपी-कांग्रेस यह नहीं कह सकती कि हमें मौका नहीं दिया। राजस्थान का हाल बेहाल है। किसान आत्महत्या कर रहे हैं,पेपर लीक हो रहे हैं। शहीदों की वीरांगनाओं को बेइज्जत किया जा रहा है। साल 1993 से अब तक बीजेपी और कांग्रेस को आपने बारी-बारी मौका दिया और बारी-बारी से दोनों ने राजस्थान को लूटा है।
केजरीवाल ने कहा- कांग्रेस-बीजेपी दोनों में सेटिंग है। चुनाव में एक-दूसरे पर घोटालों के आरोप लगाते हैं। चुनाव बाद एक आदमी पर भी करवाई नहीं करते हैं। हमारी सेटिंग जनता से है। हम दोनों मोसेरे भाइयों के घोटालों की पोल खोलेंगे।
मनीष सिसोदिया को इसलिए जेल भेजा, क्योंकि वह गरीबों के बच्चों को फ्री में पढ़ा रहे हैं। जो काम हमने दिल्ली में किया वो काम अब पंजाब में हो रहा है। एक साल में 27000 सरकारी नौकरी दी। संविदाकर्मियों को नियमित कर दिया। क्या आप चाहते हैं राजस्थान में ऐसा होना चाहिए।
मान बोले- किस्मत बदलनी है तो ईवीएम में बटन बदलो 
सभा में पंजाब सीएम मान ने कहा कि कांग्रेस और बीजेपी की सफाई के लिए भगवान ने झाड़ू भेजी है। राजस्थान की जनता भी झाड़ू चलाने के लिए तैयार में बैठी है। अब राजस्थान में तीसरा विकल्प आ गया है।
उन्होंने कहा कि जब आम आदमी पार्टी बनी थी तो कांग्रेस-बीजेपी वाले केजरीवाल को गाली देते थे। कहते थे की चुनकर आओ। अब हम चुनकर आए है तो कांग्रेस-बीजेपी सड़कों पर आ गई है।
मान ने कहा कि किस्मत बदलनी है तो ईवीएम में बटन बदलो। वहीं, आपके बच्चों की किस्मत को बदलने का काम करेगा। डबल इंजन से डबल करप्शन हो रहा है। इसलिए रोक दो डबल इंजन काे। हर घर में झाड़ू और केजरीवाल की बात होनी चाहिए। उन्होंने कहा कि ये लोग शहीदों के कफन बेचकर खा गए।
दिल्ली सीएम बोले- वीरांगना के देवर को नौकरी देने की मांग में गलत क्या?
इससे पहले जयपुर एयरपोर्ट पर केजरीवाल ने वीरांगनाओं के मुद्दे पर सरकार पर निशाना साधा। कहा- मुझे बड़ा दुख है कि शहीदों की वीरांगनाओं से बदसलूकी की गई, यह नहीं होना चाहिए था। शहीदों के परिजनों को हम दिल्ली में एक करोड़ रुपए देते हैं। देवर की नौकरी की मांग पर कहा कि वीरांगना के पति ने देश के लिए शहादत दे दी, अब शहीद के परिवार से किसी को तो नौकरी देनी ही है तो इसमें गलत क्या है?
केजरीवाल ने कहा- आज से हम शुरुआत कर रहे हैं, आप से अब लगातार मुलाकात होती रहेगी। आम आदमी पार्टी (आप) सभी सीटों पर चुनाव लड़ेगी। इसी वजह से कांग्रेस-बीजेपी डरी हुई है।
राजस्थान को नंबर वन बनाने के लिए तिरंगा यात्रा एक अभियान
आप से राज्यसभा सांसद डॉ. संदीप पाठक ने कहा- राजस्थान को नंबर वन बनाने के लिए तिरंगा यात्रा एक अभियान है। इस अभियान के माध्यम से हम देश के हर कोने में एक सकारात्मक राजनीति की शुरुआत करना चाहते हैं। देश को हम अरविंद केजरीवाल की राजनीति से जोड़ना चाहते हैं। हम राजस्थान में अच्छे स्कूल और अस्पताल बनाने की राजनीति की शुरुआत करना चाहते हैं। इसलिए राजस्थान में आप इस बार पुरजोर तरीके से विधानसभा कि 200 सीटों पर चुनाव लड़ेगी।
राजस्थान में चल रहा मिलीभगत का खेल
आप के राजस्थान प्रभारी विनय मिश्रा ने कहा कि कांग्रेस और बीजेपी आपस में मिले हुए हैं। जहां भी आम आदमी पार्टी से इन्हें खतरा नजर आता है, दोनों एक हो जाते हैं। राजस्थान में भी यही मिलीभगत का खेल चल रहा है। हमने बीजेपी प्रदेश मुख्यालय का घेराव करना चाहा तो यहां की कांग्रेस सरकार ने पुलिस के जरिए रुकवा दिया था। इनकी यह मिलीभगत का खेल ज्यादा चलने वाला नहीं है। जनता समझ चुकी है।
भी पढ़ें
शहीद की पत्नी ने पुलिस पर लगाए मारपीट के आरोप:कहा- शरीर पर कई जगहों पर चोट के निशान; मेडिकल करवाने से इनकार
वीरांगना मंजू जाट ने पुलिस पर मारपीट के आरोप लगाए लगाए हैं। इसके बाद रविवार देर शाम एसएचओ चित्रकूट गुंजन सोनी वीरांगना से मिलने पहुंचीं। मेडिकल कराने की बात कही, लेकिन मंजू ने मेडिकल कराने से मना कर दिया। (पूरी खबर पढ़ें)